మిస్‍క్యారేజ్
మిస్‍క్యారేజ్ లేదా సహజ గర్భవిచ్చిత్తి అనేది పిండం లేదా గర్భస్థ శిశువు జీవించలేని స్థితిలో ఒక గర్భం యొక్క తక్షణ అంతం, ఈ స్థితి సాధారణంగా మానవులలో 24 వారాల గర్భధారణగా నిర్వచించే దానికన్నా మునుపు సంభవిచేది. మిస్‍క్యారేజ్ అనేది గర్భం ప్రారంభంలో ఎదురయ్యే అతి సాధారణ సమస్య.
అతి ప్రారంభ గర్భస్రావాలు—LMP (స్త్రీ యొక్క చివరి ఋతుక్రమ కాలం నుండి) ఆరవ వారం కన్నా ముందు సంభవించేవి — వైద్య పరిభాషలో "ప్రారంభ గర్భ నష్టం" లేదా "రసాయన గర్భం"గా చెప్పబడతాయి. LMP తరువాత ఆరువారాలపై సంభవించే గర్భస్రావాలు, వైద్య పరిభాషలో "వైద్య తక్షణ గర్భస్రావం"గా చెప్పబడతాయి.
వైద్య (మరియు పశువైద్య) సందర్భాలలో, "గర్భ విచ్చిత్తి" అనే పదం పిండం మరణం మరియు తొలగింపు లేదా విడుదలతో అంతమయ్యే ఏదైనా గర్భాన్ని సూచించేందుకు వాడతారు, ఇది సమయానుకూలం లేదా ఉద్దేశ పూర్వకంగా తెప్పించినదా అన్న విషయంతో సంబంధం లేదు. కానీ, ఎందరో గర్భస్రావాలు పొందిన స్త్రీలు, వారి అనుభవాన్ని "గర్భ విచ్చిత్తి"గా పేర్కొనడం ఇష్టపడరు, ఎందుకంటే అది సాధారణంగా ఉద్దేశపూర్వకమైన గర్భ విచ్చిత్తి కాబట్టి. ఇటీవలి కాలంలో వైద్య సమాజంలో ఈ పదం బదులుగా మరింత స్పష్టమైన పదం "గర్భస్రావం" అనేది వాడడం గురించి చర్చలు జరుగుతున్నాయి.
గర్భం ధరించిన తరువాత 37వ వారం లోపు నొప్పులు మొదలై బిడ్డ పుట్టడాన్ని "అపరిణత పుట్టుక"గా చెబుతారు, తరువాత వెంటనే బిడ్డ చనిపోయినా కూడా. 50% పిండం/శిశువులు ఎక్కువ కాలం జీవించడం యొక్క సాధ్య పరిమితి సుమారు 24 వారాలు, ఇందులో మధ్యంతర లేదా అత్యధిక నరాల వైకల్యం కేవలం 26 వారాలకు, 50% తగ్గుతుంది. గర్భం తరువాత 21 వారాలు మరియు 5 రోజులకన్నా ముందు జన్మించిన శిశువులు ఎక్కువ కాలం జీవించినట్టూ తెలియకపోయినా, కొన్నిసార్లు గర్భం తరువాత దాదాపు 16వ వారంలో కూడా జన్మించిన శిశువులు, పుట్టిన తరువాత కొన్ని నిముషాల వరకూ జీవించి ఉండవచ్చు.
గర్భం తరువాత సుమారు 20-24 వారాల సమయంలో గర్భాశయం లోపలే మరణించిన పిండాన్ని "నిశ్చలమైన పుట్టుక"గా చెబుతారు; కచ్చితమైన గర్భధారణ కాలపు నిర్వచనం ప్రతి దేశానికీ మాఋతుంది. అపరిణత పుట్టుకలు లేదా నిశ్చలమైన పుట్టుకలు సాధారణంగా గర్భస్రావాలుగా పరిగణించబడవు, కానీ ఈ సంఘటనలలో పదాల ఉపయోగాలు మరియు కారణాలు ముడిపడి ఉండవచ్చు.
ఒక పిండం యొక్క గర్భస్రావాన్ని ఇంకా "ఇంట్రాయుటెరిన్ ఫీటల్ డెత్" (IUFT) గా చెబుతారు.
ఒక "గర్భ విచ్చిత్తి ప్రమాదం" యొక్క వైద్య పరిభాషలో సాధ్యత కన్నా మునుపు ఎటువంటి రక్తస్రావం కనిపించినపుడు, తదుపరి పరిశీలనకు గురిచేయాల్సిన స్థితిని వివరించడం జరుగుతుంది. పరీక్షలో పిండం క్షేమంగా ఉన్నట్టూ మరియు ఇతర సమస్యలు లేక గర్భం కొనసాగించవచ్చునని తెలియవచ్చు. అల్ట్రా సౌండ్ స్కాన్లలో ఒక చిన్న సబ్-కోరియానిక్ హెమటోమా కనిపించినపుడు, పడక విశ్రాంతి తీసుకోవడం వలన గర్భం కొనసాగే అవకాశాలు ఉన్నాయని సూచించబడింది.
ప్రత్యామ్నాయంగా కొనసాగని గర్భాలకు ఈ క్రింది పదాలను వాడతారు:
ఈ క్రింది రెండు పదాలూ గర్భస్రావం యొక్క విస్తృత సమస్యలు లేదా పరిణామాలను పరిగణిస్తాయి:
ఒక గర్భస్రావం యొక్క భౌతిక లక్షణాలు గర్భం యొక్క కాలపరిమితిని అనుసరించి మారతాయి:
గర్భస్రావం యొక్క అతి సామాన్య లక్షణం రక్తస్రావం; గర్భం సమయంలో రక్తస్రావాన్ని "గర్భ విచ్చిత్తి ప్రమాదం"గా పేర్కొనవచ్చు. గర్భం సమయంలో రక్తశ్రావానికి వైద్య చికిత్స చేయించుకునే స్త్రీలలో, సుమారు సగం మందికి గర్భస్రావం జరుగుతుంది. రక్తస్రావం కాకుండా ఇతర లక్షణాలు గణాంకపరంగా గర్భస్రావంతో సంబంధం కలిగినవి కావు.
గర్భస్రావం అనేది అల్ట్రా-సౌండ్ పరీక్ష లేదా సీరియల్ హ్యూమన్ కోరియానిక్ గోనడోట్రోపిన్ (HCG) పరీక్షలో కూడా తెలియవచ్చు. ART పద్ధతుల ద్వారా గర్భం దాల్చిన స్త్రీలు, మరియు గర్భస్రావం చరిత్ర ఉన్న స్త్రీలలో, జాగ్రత్తగా పరిశీలించడం ద్వారా అటువంటి పరిశీలనలు లేనివారికన్నా త్వరగా గర్భస్రావం కనిపెట్టవచ్చు.
సహజంగా పూర్తికాని అసాధ్య గర్భాలను నమోదు చేయడం అనే ఎన్నో వైద్య అవకాశాలు ఉన్నాయి.
ఒక గర్భస్రావం నుండి స్త్రీ శారీరకంగా త్వరగా కోలుకోవచ్చు, కానీ సాధారణంగా తల్లిదండ్రులు మానసికంగా కోలుకోవడానికి ఎక్కువ కాలం పట్టవచ్చు. ఈ విషయంలో ప్రజల్లో చాలా తేడాలున్నాయి: కొందరు కొన్ని నెలల తరువాత కోలుకుంటే, కొందరు ఒక సంవత్సరం పైగా తీసుకుంటారు. మరికొందరు విముక్తులుగా భావించవచ్చు లేదా ఇతరులు తక్కువ చెడు ఉద్వేగాలకు లోనుకావచ్చు. గర్భస్రావం జరిగిన స్త్రీలపై ఒక ప్రశ్నాపత్రం (GHQ-12 జనరల్ హెల్త్ క్వశ్చనేర్) పరిశోధన ప్రకారం, గర్భస్రావం జరిగిన స్త్రీలలో సగం (55%), గర్భస్రావం జరిగిన వెంటనే గణనీయంగా మానసిక ఒత్తిడిని చూపగా, 3 నెలల కాలంలో 25%; 6 నెలల కాలంలో 18%, మరియు 1 సంవత్సరం తరువాత 11% చూపడం జరిగింది.
ఈ బాధకు చెందిన ప్రక్రియకు గురయ్యే వారిలో, అది తరచూ బిడ్డ పుట్టినా, చనిపోయిన స్థాయిలో ఉంటుంది. కోల్పోయిన భావానికి పిండం ఎంత తక్కువ కాలం గర్భంలో ఉన్న విషయానికీ సంబంధం ఉండకపోవచ్చు. గర్భం ధరించిన విషయం తెలిసినప్పటి నుండి, తల్లిదండ్రులు గర్భస్థ శిశువు లేదా పిండంతో బంధాన్ని పెంచుకోవచ్చు. ఆ గర్భం ఫలవంతం కానపుడు, భవిష్యత్తుకు చెందిన కలలు, కల్పనలు మరియు పతకాలు తీవ్రంగా బాధింపబడతాయి.
కోల్పోయిన భావం కన్నా, ఇతరులు అర్థం చేసుకోకపోవడం అనేది తరచూ ముఖ్యమైనది. వారుగా గర్భస్రావం ఎదుర్కొని వారు ఏం జరిగిందో అర్థం చేసుకుని సానుభూతి చూపడం, మరియు అది ఎంత విషాదాన్ని కలుగాజేస్తుందో అర్థం చేసుకోవడం కష్టం. ఇందువలన తల్లిదండ్రులు కోలుకోవడం పట్ల అవాస్తవ ఊహలు ఏర్పడవచ్చు. సంభాషణలో గర్భం మరియు గర్భస్రావం అనేవి రావడం కష్టం, ఎందుకంటే ఆ విషయం ఎంతో బాధాకరమైనది. ముఖ్యంగా స్త్రీ ఒంటరినన్న భావాన్ని అనుభవించవచ్చు. వైద్య వృత్తి నుండి అసంబద్ధమైన లేదా కఠినమైన సమాధానాలు ఒత్తిడి మరియు బాధను పెంచవచ్చు, కాబట్టి కొన్ని సందర్భాలలో ఒక ప్రామాణిక పద్ధతిని ఏర్పరిచే ప్రయత్నాలు జరిగాయి.
గర్భస్రావం అనుభవించిన తల్లిదండ్రులకు గర్భిణీ స్త్రీలు మరియు అప్పుడే పుట్టిన శిశువుల మధ్య తిరుగాడడం కూడా ఎంతో బాధాకరం. కొన్నిసార్లు ఇందు వలన స్నేహితులు, పరిచయస్తులు మరియు కుటుంబ సభ్యులతో మాట్లాడడం మరింత కష్టంగా మాఋతుంది.
గర్భస్రావాలు ఎన్నో కారణాల వలన సంభవించవచ్చు, వీటన్నిటినీ గుర్తించలేము. ఈ కారణాలలో కొన్ని జన్యుపరమైనవి, గర్భాశయ లేదా హార్మోనుల అసాధారణత, ప్రత్యుత్పత్తి వ్యవస్థలో లోపాలు మరియు టిష్యూ తిరస్కరణ వంటివి.
ఎక్కువగా వైద్యపరంగా కనిపించే గర్భస్రావాలు (వివిధ పరిశోధనలలో మూడింట రెండు వంతుల నుండి నాలుగింట మూడు వంతులు) మొదటి త్రైమాసికంలో సంభవిస్తాయి.
మొదటి 13 వారాల్లో గర్భస్రావమైన గర్భస్థ శిశువులలో సగానికి పైగా క్రోమోజోముల అసాధారణతలు కనిపిస్తాయి. ఒక జన్యుపర సమస్య కలిగిన గర్భం, గర్భస్రావంతో ముగిసేందుకు 95% అవకాశం ఉంది. చాలావరకూ క్రోమోజోముల సమస్యలు యాదృచ్ఛికంగా సంభవిస్తాయి, వీటికి తల్లిదండ్రులతో సంబంధం ఉండదు, మరియు ఇవి తిరిగి సంభవించే అవకాశం తక్కువ. తల్లిదండ్రుల జన్యువుల కారణంగా క్రోమోజోముల సమస్యలు, కూడా, ఉత్పన్నం కావచ్చు. ఇది సాధారణంగా మళ్ళీ మళ్ళీ సంభవించే గర్భస్రావాల విషయంలో, లేదా తల్లిదండ్రులలో ఒకరు పుట్టుక లోపాలు కలిగిన పిల్లలు లేదా ఇతర బంధువులను కలిగి ఉన్న పక్షంలో, కారణం కావచ్చు. ఎక్కువ వయసు కలిగిన తల్లిదండ్రులలో జన్యు సమస్యలు ఉత్పన్నమాయే అవకాశం ఎక్కువ; ఎక్కువ వయసు కలిగిన స్త్రీలలో గర్భస్రావం ఎక్కువగా జరిగేందుకు ఇది కారణం కావచ్చు.
ప్రారంభంలో గర్భస్రావం కావడానికి మరొక కారణం ప్రోజేస్టిరాన్ లోపం కావచ్చు . ఋతుక్రమంలో రెండవ సగంలో (లూటియల్ దశ) తక్కువ ప్రోజేస్టిరాన్ స్థాయిలు కలిగిన స్త్రీలకు గర్భం యొక్క మొదటి త్రైమాసికంలో తీసుకునేందుకు ప్రోజేస్టిరాన్ మందులు ఇవ్వవచ్చు. కానీ, ఎలాంటి పరిశోధనలోనూ సాధారణ ప్రథమ త్రైమాసిక ప్రోజేస్టిరాన్ మందుల కారణంగా గర్భస్రావం అపాయం తగ్గుతుందని తెలియలేదు, మరియు లూటియల్ దశలోని సమస్యలను గుర్తించి గర్భస్రావం కలిగిస్తున్నాయని చెప్పడం కూడా ప్రశ్నింపబడింది.
రెండవ త్రైమాసికంలో 15% వరకూ గర్భ నష్టాలు గర్భాశయ నిర్మాణలోపం, గర్భాశయంలో పెరుగుదల (ఫైబ్రాయిడ్లు), లేదా గర్భాశయ ద్వారా సమస్యల వలన సంభవిస్తాయి. ఈ పరిస్థితులు ఇంకా అపరిణత పుట్టుకకూ దారితీయవచ్చు.
ఒక పరిశోధనలో రెండవ త్రైమాసికంలో 19% నష్టాలు అంబిలికల్ కార్డ్ సమస్యల వలన కలుగుతాయని తెలిసింది. ప్లసేంటాతో సమస్యలు కూడా గణనీయంగా తరువాతి స్థాయి గర్భస్రావాలకు కారణం కావచ్చు.
ఒక పిండం కన్నా ఎక్కువ కలిగిన గర్భాలలో గర్భస్రావం అపాయం ఎక్కువ.
అనియంత్రిత మధుమేహం కారణంగా గర్భస్రావం అపాయం ఎంతగానో పెరుగుతుంది. నియంత్రిత మధుమేహం కలిగిన స్త్రీలలో గర్భస్రావం అపాయం మరీ ఎక్కువ కాదు. గర్భం సమయంలో కూడా మధుమేహం వృద్ది చెందవచ్చు (గర్భధారణ మధుమేహం) కాబట్టి, ప్రసవ-పూర్వ సంరక్షణలో ముఖ్య భాగం ఈ వ్యాధి సంకేతాలను పరిశీలించడం.
పాలీసిస్టిక్ ఓవరీ సిండ్రోం అనేది గర్భస్రావం అపాయ కారకం, ఇందువలన PCOS కలిగిన స్త్రీలలో 30-50% మందిలో మొదటి త్రైమాసికంలో గర్భస్రావం జరుగుతుంది. రెండు పరిశోధనల్లో తెలిసిన ప్రకారం, మెట్-ఫార్మిన్ మందుతో చికిత్స PCOS కలిగిన స్త్రీలలో గర్భస్రావం అవకాశాల్ని తగ్గిస్తుంది (నియంత్రిత బృందాలలో మెట్-ఫార్మిన్-చికిత్స పొందిన బృందంలో సుమారు మూడింట ఒక వంతు గర్భస్రావం సంభవించింది). కానీ, ఒక 2006 సమీక్షలో, గర్భం సమయంలో మెట్-ఫార్మిన్ చికిత్స భద్రతకు సరైన రుజువు కాదు కనుక, ఈ మందుతో చికిత్సను మామూలుగా కొనసాగించడం లేదు.
గర్భం సమయంలో అధిక రక్త పోటు, ప్రీ-ఎక్లంప్సియాగా పిలువబడేది, కొన్నిసార్లు వృద్ది చెందే పిండం యొక్క అసంబద్ధ వ్యాధినిరోధక ప్రతిచర్య వలన సంభవిస్తుంది, మరియు గర్భస్రావం అపాయానికి సంబంధించింది. అదే విధంగా, మళ్ళీ మళ్ళీ గర్భస్రావాల చరిత్ర కలిగిన స్త్రీలకు ప్రీ-ఎక్లెంప్సియా వచ్చే అవకాశం ఉంది.
తీవ్రమైన హైపోథైరాయిడిజం యొక్క సందర్భాలలో గర్భస్రావం అపాయం పెరుగుతుంది. హైపో-థైరాయిడిజం తక్కువగా ఉన్న సందర్భాలలో గర్భస్రావాలపై ప్రభావం నిరూపింపబడలేదు. కొన్ని వ్యాధినిరోధక పరిస్థితులు, ఉదాహరణకు ఆటోఇమ్యూన్ వ్యాధి వంటివి గర్భస్రావం అపాయాన్ని పెంచుతాయి.
కొన్ని రోగాలు (రుబెల్లా, క్లామీడియా మరియు ఇతరాలు వంటివి) గర్భస్రావం అపాయాన్ని పెంచుతాయి.
పొగాకు (సిగరెట్టు) త్రాగేవారికీ గర్భస్రావం అపాయం ఎక్కువగా ఉంటుంది. తండ్రి సిగరెట్టు త్రాగేవాడైనా కూడా గర్భస్రావం జరిగే అవకాశం ఎక్కువ. భర్తలపై పరిశోధనలో, రోజుకు 20 సిగరెట్ల కన్నా తక్కువ త్రాగే భర్తలకు 4% ఎక్కువ అపాయం ఉండగా, రోజుకు 20 లేదా ఎక్కువ త్రాగే భర్తలకు 81% ఎక్కువ అపాయం ఉన్నట్లు తేలింది.
కొకైన్ వాడకం కూడా గర్భస్రావం అవకాశాన్ని పెంచుతుంది. శారీరక ట్రామా, వాతావరణ టాక్సిన్లకు గురికావడం, మరియు గర్భధారణ సమయంలో IUD వాడకం కూడా గర్భస్రావం అపాయాన్ని పెంచుతాయి.
ఒత్తిడి తగ్గించే మందులు, ముఖ్యంగా పరోక్సేటిన్ మరియు వేన్లఫక్సిన్ కూడా సహజ గర్భ విచ్చిత్తికి దారితీయవచ్చు.
తల్లి వయసు ఒక ప్రధాన అపాయ కారకం. గర్భస్రావం అవకాశాలు 20 ఏళ్ళ వయసు తరువాత పెరుగుతూ పోతాయి.
అధికంగా గర్భస్రావం సంభవించడానికి ఎన్నో కారణాలు చెప్పబడ్డాయి, కానీ అవి గర్భస్రావాలను కలిగిస్తాయా అన్నది ప్రశ్నార్థకం. ఇందులో ఎలాంటి యథాలాప యాంత్రికత లేదు, సంబంధం చూపే పరిశోధనలు భవిష్యత్తుకు చెందడం కన్నా (స్త్రీ గర్భం దాల్చక మునుపే పరిశోధన ప్రారంభించడం), గతానికి చెందినవి కావచ్చు (పరిశోధనను గర్భస్రావాలు జరిగిన తరువాత జరపడం వలన పక్షపాతం ప్రవేశించవచ్చు) లేదా రెండూ కావచ్చు.
నౌజియా అండ్ వామిటింగ్ అఫ్ ప్రేగ్నన్సీ (NVP, లేదా మార్నింగ్ సిక్-నెస్) అనేవి గర్భస్రావం అపాయం తగ్గించేవి. ఈ సంబంధాన్ని వివరించడానికి ఎన్నో సిద్ధాంతాలు చెప్పబడినా, ఏదీ విస్తారంగా స్వీకరింపబడలేదు. గర్భం సమయంలో ఒక స్త్రీ ఆహారం తీసుకోవడం మరియు ఇతర చర్యలను NVP మార్చే అవకాశం ఉన్నందున, గర్భస్రావం యొక్క కారణాలని పరిశీలించేప్పుడు అయోమయం చెందే అవకాశం ఉంది.
అటువంటి ఒక కారణం వ్యాయామం. 92,000 కు పైగా గర్భిణీ స్త్రీలపై పరిశోధన ప్రకారం, చాలా రకాల వ్యాయామం (ఈత మినహా) 18 వారాల లోపు గర్భస్రావం అపాయం పెంచడంతో సంబంధం కలిగి ఉంది. వ్యాయామంపై వెచ్చించే సమయం పెంచడం గర్భస్రావం అపాయాన్ని పెంచుతుంది: సుమారు 10% అపాయం, వారానికి 1.5 గంటల వ్యాయామంతో ముడిపడి ఉంది, మరియు వారానికి 7 గంటలపైగా వ్యాయామం ద్వారా అపాయం 200% పెరుగుతుంది. అధిక-ప్రభావం చూపే వ్యాయామం ప్రత్యేకంగా అపాయాన్ని పెంచుతుంది. గర్భం దాల్చిన 18వ వారం తరువాత, వ్యాయామం మరియు గర్భస్రావం అవకాశం మధ్య సంబంధం లేదని తెలిసింది. అధికశాతం గర్భస్రావాలు పరిశోధనకు స్త్రీలు తీసుకోబడినప్పుడే సంభవించాయి, మరియు గర్భం సమయంలో తలతిరగడం లేదా గర్భం దాల్చడానికి మునుపటి వ్యాయామం అలవాట్ల గురించి సమాచారం సేకరించలేదు.
కెఫీన్ తీసుకోవడం కూడా గర్భస్రావం అవకాశంతో సంబంధం కలిగి ఉన్నట్లు తెలిసింది, కనీసం ఎక్కువగా తీసుకోవడం. 2007 పరిశోధనలో 1,000 కి పైగా గర్భిణీ స్త్రీలను పరిశీలించిన తరువాత, అసలు కెఫీన్ తీసుకొని స్త్రీలలో 13%తో పోల్చినప్పుడు, రోజుకు 200 mg లేదా ఎక్కువ కెఫీన్ తీసుకున్న స్త్రీలలో 25% గర్భస్రావం అవకాశాలు ఉన్నట్లు తెలిసింది. 200 mg కెఫీన్, 10 oz (300 mL) కాఫీ లేదా 25 oz (740 mL) టీలో లభిస్తుంది. ఈ పరిశోధన గర్భ-సంబంధ నౌజియా మరియు వామిటింగ్ (NVP లేదా మార్నింగ్ సిక్-నెస్) ను నియంత్రించింది: అధికంగా కెఫీన్ వాడే స్త్రీలలో, NVP ప్రభావంతో సంబంధం లేకుండా అధికంగా గర్భస్రావం సంభవించింది. సుమారు సగం గర్భస్రావాలు, పరిశోధనకు స్త్రీలు తీసుకోబడినప్పుడే సంభవించాయి. రెండవ 2007 పరిశోధనలో, సుమారు 2,400 గర్భిణీ స్త్రీలను పరిశీలించినపుడు రోజుకు 200 mg కెఫీన్ తీసుకోవడం అధిక గర్భస్రావం అవకాశాలకు కారణం "కాదు" అని తెలిసింది (ఈ పరిశోధనలో ప్రారంభ గర్భం సమయంలో రోజుకు 200 mg కన్నా ఎక్కువ త్రాగే స్త్రీలను పరిగణించలేదు). ఒక ఊహాత్మక బృందం పరిశీలన 2009లో అపాయం పెరగలేదని చూపింది.
ఒక గర్భస్రావం, అల్ట్రాసౌండ్ ద్వారా మరియు వెలికి వచ్చిన టిష్యూ పరీక్ష ద్వారా ద్రువపరచవచ్చు. గర్భస్రావం యొక్క పూర్తి లేదా సూక్ష్మ ప్రయోగాత్మక లక్షణాలను చూసేప్పుడు, గర్భధారణ ఉత్పత్తుల కోసం చూడడం జరుగుతుంది. సూక్ష్మంగా, ఇవి విల్లై, ట్రోఫోబ్లాస్ట్, పిండం భాగాలు, మరియు ఎండోమెట్రియంలో గర్భధారణ నేపథ్య మార్పులు. అసాధారణ క్రోమోజోం అమరికల కొరకు జన్యు పరీక్షలు కూడా జరుపవచ్చు.
గర్భం ప్రారంభంలో రక్తం నష్టపోవడం అనేది గర్భస్రావం మరియు ఎక్టోపిక్ ప్రేగ్నన్సీలలో అతి సామాన్య లక్షణం. నొప్పి, గర్భస్రావంతో బలమైన సంబంధం కలిగి ఉండదు, కానీ ఎక్టోపిక్ ప్రేగ్నన్సీలో సామాన్య లక్షణం. తీవ్రమైన రక్త నష్టం, నొప్పి, లేదా రెండూ ఉన్నప్పుడు, ట్రాన్స్-వెజైనల్ అల్ట్రాసౌండ్ చేస్తారు. అల్ట్రాసౌండ్ ద్వారా సాధ్యమైన గర్భాశయాంతర గర్భం కనిపించనపుడు, సీరియల్ βHCG పరీక్షలు జరిపి ఎక్టోపిక్ ప్రేగ్నన్సీ అవకాశం నిర్మూలించాలి, ఎందుకంటే అది జీవితానికే అపాయకరం.
రక్తస్రావం తక్కువగా ఉంటె, వైద్యుడిని సంప్రదించడం మంచిది. రక్తస్రావం అధికంగా ఉండి, ఎక్కువ నొప్పి, లేదా జ్వరం ఉన్నప్పుడు, అత్యవసర వైద్య సేవ అందించడం మంచిది.
పూర్తి గర్భ విచ్చిత్తి నిర్ధారించినపుడు చికిత్స అవసరం లేదు (ఎక్టోపిక్ ప్రేగ్నన్సీ కానంత వరకూ). అసంపూర్ణ గర్భ విచ్చిత్తి, ఖాళీ తిత్తి, లేదా తప్పిన గర్భ విచ్చిత్తి సందర్భాలలో, మూడు చికిత్సా విధానాలు ఉన్నాయి:
గర్భస్రావం ఉండడం నిర్దారించడం కష్టం. ఎన్నో గర్భస్రావాలు గర్భం యొక్క ప్రారంభ దశలో, స్త్రీ తాను గర్భవతినన్న విషయం తెలుసుకునేలోపు జరుగుతాయి. గర్భస్రావం జరిగిన స్త్రీలకు ఇంటివద్ద చికిత్స అర్థం, ఎన్నో సందర్భాలను గర్భస్రావం గణాంకాలు చూడలేవు. అతి సున్నిత ప్రారంభ గర్భ పరీక్షలు జరిపిన ఊహాత్మక పరిశోధనల వలన తెలిసిందేమిటంటే LMP (స్త్రీ యొక్క చివరి ఋతుక్రమ కాలం) తరువాత ఆరవ వారానికి 25% గర్భాలు గర్భస్రావం పాలవుతాయి. వైద్యపరమైన గర్భస్రావాలు (LMP తరువాత ఆరవ వారంపై జరిగేవి) 8% గర్భాలలో సంభవిస్తాయి.
గర్భస్రావం అపాయం గణనీయంగా LMP తరువాత 10వ వారానికి, అంటే, పిండం దశ ప్రారంభమైనపుడు తగ్గుతుంది. LMP తరువాత 8.5 వారాలు మరియు పుట్టుక మధ్య నష్టం జరిగే అవకాశాలు సుమారు రెండు శాతం; నష్టం అనేది “గర్భస్థ శిశువు కాలం అనటానికి దాదాపు సంపూర్ణమవుతుంది."
గర్భస్రావం సంభవించడం, తల్లిదండ్రుల వయసుతో పాటు గణనీయంగా పెరుగుతుంది. ఒక పరిశోధన ప్రకారం, 25–29 ఏళ్ళ వయసులో ఉన్న పురుషుల కన్నా, 25 ఏళ్ళ వయసులో ఉన్న పురుషుల ద్వారా సంక్రమించిన గర్భాలు 40% తక్కువగా గర్భస్రావంలో ముగుస్తాయని తెలిసింది. అదే పరిశోధనలో 25–29-ఏళ్ళ వయసు మగవారి కన్నా 40 ఏళ్ళ పైబడిన పురుషుల ద్వారా కలిగిన గర్భాలు 60% ఎక్కువగా గర్భస్రావంలో ముగిసే అవకాశం ఉందని తెలిసింది. మరొక పరిశోధన ప్రకారం ఎక్కువ వయసున్న పురుషుల ద్వారా సంక్రమించిన గర్భాలలో గర్భస్రావం అవకాశం పెరగడం మొదటి త్రైమాసికంలో కనిపిస్తుంది. ఇంకా ఒక పరిశోధనలో, 45 ఏళ్ళ వయసుగల స్త్రీలలో, సుమారు 800% (ఆ పరిశోధనలో 20–24 వయసు సమూహంతో పోల్చినప్పుడు) అపాయం అవకాశం ఉంటుందని తెలిసింది, వారిలో 75% గర్భాలు గర్భస్రావంలో ముగిసినట్టూ తెలిసింది.
గర్భస్రావం అనేది గర్భం దాల్చే అన్ని జంతువులలోనూ సంభవిస్తుంది. మానవులు కాని జంతువులలో గర్భస్రావానికి ఎన్నో రకాల ప్రమాద కారకాలు గుర్తింపబడ్డాయి. ఉదాహరణకు, గొర్రెలలో, ఇది ద్వారాల వద్ద గుంపుగా ఏర్పడడం వలన, లేదా కుక్కలచే తరమబడడం వలన జరగవచ్చు. ఆవులలో, గర్భస్రావం (అంటే సహజ గర్భ విచ్చిత్తి) సంక్రమణ వ్యాధి ద్వారా, ఉదాహరణకు బ్రుసెల్లోసిస్ లేదా కాంపీలోబాక్టర్ వంటివి, సంభవించవచ్చు, కానీ తరచూ దీనిని టీకాల ద్వారా నియంత్రించవచ్చు. ఇతర వ్యాధులు కూడా జంతువులలో గర్భస్రావం కలిగిస్తాయని తెలిసింది. సహజ గర్భ విచ్చిత్తి అనేది గర్భం దాల్చిన ప్రయరీ వోల్స్ లో వాటి భాగస్వామిని తీసి వేయడం మరియు అవి ఇతర మగ జంతువుతో సాహచర్యం చేయడం ద్వారా జరుగుతుంది, బ్రూస్ ప్రభావం యొక్క ఒక ఉదాహరణ, కానీ ఈ ప్రభావం ప్రయోగశాలకన్నా తక్కువగా సహజ వాతావరణంలో కనబడుతుంది. సహజ గర్భ విచ్చిత్తి కలిగిన ఆడ ఎలుకలు, గర్భ విచ్చిత్తి కన్నా మునుపు అపరిచిత మగ ఎలుకలతో సమయం గడిపినట్టూ గమనించడం జరిగింది.